વિનસે વાત કરી કે, ‘મારા દાદાના સમયમાં એક નાનકડી ઘટના બનેલી જેની ગંભીરતા અને તેના ભવિષ્યના પરિણામો વિશે તેઓને અંદાજ ન હતો.’ ઝેવે પૂછ્યું કે કોઈ યુદ્ધ થયેલું? વિનસે ના પાડી. તેણે કહ્યું, ‘ના, યુદ્ધ નહિ. પણ ૨૦૨૦માં ટોકિયો ઓલિમ્પિક્સનું આયોજન થયેલું. તે સમયે પૃથ્વીના બધા જ ખંડોના દેશો દર ચાર વર્ષે એક મહારમત મેળાનું આયોજન કરતા જેને ઓલિમ્પિક્સ કહેવાતું.’ એ સાંભળીને રોબોન બોલ્યો કે, ‘મારા પૂર્વજો વચ્ચે પણ રોબોલિમ્પિક્સ યોજાતી. એવું મારા ક્યાંક વાંચવામાં આવેલું છે.’ વિનસે કહ્યું, ‘હા, સાચી વાત છે. પણ એની શરૂઆત ૨૦૨૦માં થયેલી. જ્યારે પહેલી વખત રોબોટિક્સ ગેમ્સનો ઓલિમ્પિકમાં સમાવેશ થયો અને દુનિયાના સામાન્યમાં સામાન્ય માણસનું ધ્યાન રોબોટ કહેવાતી લક્ઝરી તરફ ખેંચાયું એટલું જ નહિ પણ એ હાંસિલ કરવાની લાલસા વધી.’ રોબોનઃ ‘બરાબર. એના